Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 99

b) Szakmai ismeretek, készségek és képességek A mozgóképi kifejezés rendezői, operatőri, vágási, képés hangtechnikai ismeretei. Informatika, különös tekintettel a szöveges, képi és zenei információk számítógépes tárolásának elveire és módszereire, az adatbázisok felépítési elveire, az információtömörítésre és kibontásra, a nemzetközi és hazai adatbankok elérésének és kezelésének elveire és technikájára, a kapcsolatteremtés protokolljaira, sebességére, ellenőrzésére, az elektronikus adattovábbítók specifikációira, az Internet (Unix) nyelvére. Felhasználói szintű számítógép-kezelés, ezen belül operációs rendszerek (DOS, OS/WARP, UNIX), hálózati rendszerek (Novell-rendszerek, PC-összekötések), professzionális szövegszerkesztés, elektronikus levelezés és postaláda-rendszerek, BBS (Bulletin board system) rendszerek. Az interaktív multimédia hordozók gyártási technológiájának, a CD-ROM készítés szoftveroldalának középszintű ismerete, valamint gazdasági, üzleti és marketing alapismeretek.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes